cyanic-selkie/wikianc huggingface dataset:
Աստերոիդների ցանկ (139101-139200)
Աստերոիդների ցանկ (139001-139100) * Աստերոիդների ցանկ * Աստերոիդների ցանկ (139201-139300)
Ալեքսանդր Լիտվինենկո
Ալեքսանդր Վալտերովիչ Լիտվինենկո (Александр Вальтерович Литвиненко, ), փախստականի վիճակում հայտնված ռուս նախկին սպա, պետանվտանգության փոխգնդապետ (1988—1999), ԽՍՀՄ Պետական անվտանգության կոմիտեի (ԿԳԲ), այնուհետև՝ ՌԴ Դաշնային հակահետախուզական ծառայության (ՖՍԿ) և ՌԴ Անվտանգության դաշնային ծառայության (ՖՍԲ) աշխատակից, կազմակերպված հանցագործության դեմ հատուկ պայքարի խմբի անդամ։ Սպայական տարիներին կատարած աշխատանքների և վտանգ ներկայացնող հանցագործներին վնասազերծելու համար արժանացել է մի շարք պարգևների ։ Եղել է Ռուսաստանում գործող ռեժիմի և հատկապես Վլադիմիր Պուտինի քննադատողներից ։
1998 թվականի նոյեմբերին, ՖՍԲ-ի մի շարք համախոհ սպաների հետ հրապարակայնորեն հայտարարել է, որ վերադաս անձինք մեկ տարի առաջ բանավոր հրամայել էին սպանել ռուս օլիգարխ Բորիս Բերեզովսկուն։ Կատարած հայտարարություններից հետո նախագահ Պուտինի հրամանով թիմակիցների հետ միասին հեռացվել է ՖՍԲ-ի շարքերից։ 1999 թվականի մարտին պաշտոնական դիրքի չարաշահման մեղադրանքով ձերբակալվել է, սակայն ապացույցների բացակայության պատճառով ազատվել կալանքից նույն տարվա նոյեմբեր ամսին, սակայն րոպեներ անց կրկին ձերբակալվել և կալանքի տակ մնացել մինչև 2000 թվականը։ Քրեական հետապնդումների պատճառով ընտանյոք հանդերձ փախել է Մեծ Բրիտանիա՝ տեղական իշխանությունների կողմից 2001 թվականին ստանալով քաղաքական ապաստան։ Լոնդոնում աշխատել է որպես լրագրող, հեղինակել աշխատություններ, ինչպես նաև խորհրդատվական գործունեություն ծավալել բրիտանական հետախուզական բյորուներում։
Լոնդոնում բնակվելու տարիներին հեղինակել է «ՖՍԲ-ն պայթեցնում է Ռուսաստանը» (ФСБ взрывает Россию, Յուրի Ֆելշտինսկու հետ) և «Լյուբյանկայի հանցագործ խմբավորում» (Лубянская преступная группировка) գրքերը, որոնցում քննադատում է ռուսական հատուկ ծառայություններին՝ 1999 թվականի Մոսկվայի բնակելի շենքերի պայթյունները կազմակերպելու և մի շարք այլ ահաբեկչական գործողությունների մեջ, որոնք ըստ Լիտվինենկոյի կապված էին Պուտինին իշխանության բերելու հետ։ Լիտվինենկոն մեղադրում էր նաև Պուտինին ռուս լրագրողուհի Աննա Պոլիտկովսկայայի սպանությունը պատվիրելու մեջ ։ 2005 թվականին ադրբեջանական «Ռեալնի Ազերբայջան» թերթին տված հարցազրույցում Հոկտեմբերի 27-ի ահաբեկչական գործողության կազմակերպան մեջ մեղադրել է ՌԴ հատուկ ծառայություններին և մասնավորապես՝ Գլխավոր հետախուզական վարչությանը (ԳՌՈւ) ։
2006 թվականի նոյեմբերի 1-ին Լիտվինենկոյի առողջական վիճակը խիստ վատթարանում է։ Հոսպիտալացվելուց և բժշկական ախտորոշումից հետո պարզ է դառնում, որ Լիտվինենկոյին թունավորել են պոլոնիում-210 ռադիոակիվ նյութով ։ Ի վերջո, նոյեմբերի 23-ին Լիտվինենկոն կնքում է մահկանացուն՝ դառնալով բժշկությանը հայտնի պոլոնիում-210-ով թունավորված սուր ճառագայթային համախտանիշի առաջին զոհը ։ Լիտվինենկոյի թունավորման և մահվան վերաբերյալ առաջ են քաշվել մի շարք վարկածներ. ըստ բրիտանական հետաքննության, Լիտվինենկոյի սպանության մեջ գլխավոր կասկածյալ էր համարվում Ռուսաստանի դաշնային պաշտպանության ծառայության սպա Անդրեյ Լուգովոյը։ Հետաքննության նպատակով Բրիտանիայի կառավարությունը Ռուսաստանից պահանջում է արտահանձնել Լուգովոյին, ինչը հակասում էր Ռուսաստանի սահմանդարությանը, որն ուղղակիրեն արգելում է Ռուսաստանի քաղաքացու հանձնումն այլ պետության՝ առանց Ռուսաստանին գործի առընչությամբ որևէ վկայություն տրամադրելուն։ Արտահանձնումը մերժելուց հետո, երկրների միջև տեղի է ունենում հարաբերությունների սառեցում։
Ամուսնու մահվանից հետ, Լիտվինենկոյի այրին՝ Մարինան ստեղծել է «Լիտվինենկոյի արդարադատության հիմնադրամը»։
Արտաքին հղումներ
Կատեգորիա:1962 ծնունդներ Կատեգորիա:Օգոստոսի 30 ծնունդներ Կատեգորիա:2006 մահեր Կատեգորիա:Նոյեմբերի 23 մահեր Կատեգորիա:Սպանված գրողներ Կատեգորիա:Խորհրդային հետախույզներ Կատեգորիա:ԽՍՀՄ ՊԱԿ սպաներ
Մալի Ուտյաշ
Մալի Ուտյաշ (Малый Утяш, Бәләкәй Үтәш), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 134 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Գաֆուրիյսկի շրջանի բնակավայրեր
Մեծմատ
Մեծմատ, լեռնագագաթ Հայաստանի Լոռու մարզում, Գոգարանի լեռնաշղթայի հարավային լանջին, Չիչկան գետի ձախափնյակում, Գոգարան գյուղից 2 կմ հյուսիս-արևմուտք։ Բարձրությունը՝ 2200 մետր ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Լոռու մարզի լեռներ
Պրիոսկոլիե (գյուղ, Դվուրեչենսկի շրջան)
Պրիոսկոլիե (Приоскілля), գյուղ Ուկրաինայի Խարկովի մարզի Դվուրեչենսկի շրջանում։
Արտաքին հղումներ
Կատեգորիա:Ուկրաինայի Խարկովի մարզի Դվուրեչենսկի շրջանի բնակավայրեր Կատեգորիա:Ուկրաինայի գյուղեր
Երնջակ (գյուղ)
Ալինջա (Əlincə), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանում։
Ծանոթագրություններ
Կատեգորիա:Ջուղայի շրջանի բնակավայրեր
Կարոնա
Կարոնա  (Carona) կոմունա Իտալիայում, Լոմբարդիա մարզի Բերգամոյի գավառում ։
Բնակչությունը ըստ 2008 թվականի տվյալների կազմում է 356 մարդ, խտությունը՝ 8 մարդ/կմ²։ Զբաղեցնում է 44 կմ² տարածք։ Փոստային ինդեքս՝ 24010։ Հեռախոսային կոդ՝ 0345։
Բնակավայրի հովանավորն է՝ Հովհաննես Մկրտիչը։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ստանդարտ մոդել
Ստանդարտ մոդել, տարրական մասնիկների ֆիզիկայում էլեկտրամագնիսականությանը, թույլ և ուժեղ միջուկային փոխազդեցություններին ինչպես նաև հայտնի ներատոմային մասնիկների դասակարգմանը առնչվող տեսություն։ Մշակվել է 20֊րդ դարի երկրորդ կեսի ընթացքում, ամնբողջ աշխարհում հայտնի գիտնականների համատեղ ուժերով ։ Ներկա ձևակերպումը ավարտվել է 1970֊ականների կեսերին՝ քվարկների գոյության փորձարարական հաստատումով։ Դրանից հետո հայտնաբերվել են վերև-քվարկը (1995), տաու-նեյտրինոն (2000), իսկ վերջերս՝ Հիգսի բոզոնը (2012), որը հավելյալ վստահելիություն հաղորդեց ստանդարտ մոդելին։ Քանի որ այն մեծ հաջողությամբ բացատրում է լայն դասի փորձարարական արդյունքները, ստանդարտ մոդելը երբեմն համարվում է «գրեթե ամեն ինչի տեսություն»։
Չնայած ստանդարտ մոդելը համարվում է տեսականորեն ինքնահամաձայնեցված և շարունակական մեծ հաջողությամբ փորձնական կանխատեսումներ անելով, այն սակայն չի բացատրում որոշ երևույթներ և թերի է հիմնարար փոխազդեցությունների լրիվ տեսություն լինելուց։ Այն չի միավորվում գրավիտացիայի լրիվ տեսության հետ, ինչը նկարագրում է հարաբերականության ընդհանուր տեսությունը և հաշվի չի առնվում տիեզերքի արագացող ընդարձակման մեջ։ Ստանդարտ մոդելում չկա մութ նյութի կենսունակ մասնիկ, որը ունի տիեզերագիտության պահանջներին բավարարող հատկություններ։ Այն նաև չի ներառում նեյտրինային տատանումները (և նեյտրինոյի ոչ զրոյական զանգվածը)։
Ստանդարտ մոդելը մշակելուն նպաստել են և տեսական, և՛ փորձարարական ֆիզիկոսները։ Տեսաբանների համար ստանդարտ մոդելը դաշտի քվանտային տեսության պարադիգմ է, որն ի ցույց է դնում ֆիզիկային լայն շրջանակ, ներառյալ սիմետրիայի ինքնակամ խախտումը, անոմալիաները, ոչ խոտորումային վարքը և այլն։ Այն կիրառվում է որպես հիմք՝ ավելի էկզոտիկ մոդելներ կառուցելու համար, որոնք ներառում են հիպոթետիկ մասնիկները, հավելյալ չափականությունները և մշակելու սիմետրիաները (օրինակ՝ սուպերսիմետրիան), որպես փորձ՝ բացատրելու ստանդարտ մոդելի հետ չհամաձայնող փորձնական արդյունքները, ինչպես մութ նյութը և նեյտրինային տատանումներն են։
Պատմական հիմք
Ստանդարտ մոդելի ստեղծմանն ուղղված առաջին քայլը 1961 թվականին Շելդոն Գլեշոուի հայտնագործությունն էր՝ միավորելու էլեկտրամագնիսական և թույլ փոխազդեցությունները ։ 1967 թվականին Սթիվեն Վայնբերգը և Աբդուս Սալամը ընդգրկեցին Հիգսի մեխանիզմը   Գելշոուի էլեկտրաթույլ տեսության մեջ՝ տալով դրան արդի տեսքը։
Ստանդարտ մոդելում համարվում է, որ բոլոր տարրական մասնիկներին զանգված է հաղորդում Հիգսի մեխանիզմը։ Սրա մեջ ընդգրկված են W և Z բոզոնների զանգվածը և ֆերմիոնների զանգվածը, այսինքն՝ քվարկների և լեպտոնների։
Ուժեղ փոխազդեցության տեսությունը, որի մեջ շատերը ներդրում ունեն, արդի տեսքն ստացավ 1973–1974 թվականներին, երբ փորձերով հաստատվեց, որ հադրոնները բաղկացած են կոտորակային լիցք ունեցող քվարկներից։
Տարրական մասնիկներ
Ստանդարտ մոդելում ընդգրկված են տարրական մասնիկների տարբեր դասերի (ֆերմիոններ, տրամաչափային բոզոններ, Հիգսի բոզոն) անդամներ, որոնք կարող են տարբերակվել այլ բնութագրերով, օրինակ՝ գունային լիցքով։
Ֆերմիոններ
Ստանդարտ մոդելում ներառված են ½ սպինով 12 մասնիկներ (ֆերմիոններ)։ Ըստ սպինային վիճակագրության թեորեմի, ֆերմիոնները ենթարկվում են Պաուլիի արգելման սկզբունքին։ Յուրաքանչյուր ֆերմիոն ունի համապատասխան հակամասնիկ։
Ստանդարտ մոդելում ֆերմիոնները դասակարգված են ըստ իրենց փոխազդեցության (կամ, որ նույնն է, ըստ իրենց լիցքի)։ Կա վեց քվարկ (վերև, ներքև, հմայիչ, տարօրինակ, գագաթ, հատակ) և վեց լեպտոն (էլեկտրոն, էլեկտրոնային նեյտրինո, մյուոն, մյուոնային նեյտրինո, տաոն, տաու-նեյտրինո)։ Համանման ֆիզիկական վարք ցուցաբերող մասնիկների յուրաքանչյուր դասին համապատասխան զույգեր են կազմվել, որոնք սերունդ են ձևավորում։
Քվարկներին բնորոշ հատկությունն այն է, որ նրանք գունային լիցք ունեն և հետևաբար փոխազդում են ուժեղ փոխազդեցության միջոցով։ Գունային լիցքի քողարկում (անգլ․ color confinement) կոչված երևույթի արդյունքում քվարկները շատ ուժեղ կապված են միմյանց հետ՝ ձևավորելով գունային լիցքաչեզոք բաղադրյալ մասնիկներ (հադրոններ), որոնք պարունակում են կամ քվարկ և հակաքվարկ (մեզոններ) կամ երեք քվարկ (բարիոններ)։ Հայտնի պրոտոնը և նեյտրոնը ամենափոքր զանգված ունեցող բարիոններն են։ Քվարկներն օժտված են նաև էլեկտրական լիցքով և թույլ իզոսպինով։ Ուստի նրանք մյուս ֆերիմոնների հետ փոխազդում են էլեկտրամագնիսական և թույլ փոխազդեցություններով։
Մյուս վեց ֆերմիոնները գունային լիցք չունեն և կոչվում են լեպտոններ։ Երեք նեյտրինոները նաև էլեկտրական լիցք չունեն, այնպես որ նրանց շարժումն ուղղակիորեն պահմանավորված է միայն թույլ միջուկային ուժով, ինչը խիստ դժվարացնում է նրանց հայտնաբերելը։ Սակայն էլեկտրական լիցք ունեցող էլեկտրոնը, մյուոնը և տաոնը փոխազդում են էլեկտրամագնիսականորեն։
Սերնդի յուրաքանչյուր անդամի զանգվածն ավելի մեծ է, քան ավելի ցածր սերնդի համապատասխան անդամի զանգվածը։ Առաջին սերնդի լիցքավորված մասնիկները չեն տրոհվում, ուստի ամբողջ սովորական (բարիոնային) նյութը կազմված է այդպիսի մասնիկներից։ Մասնավորապես, բոլոր ատոմները կազմված են ատոմական միջուկների շուրջը պտտվող էլեկտրոններից, իսկ միջուկներն իրենց հերթին վերջին հաշվով կազմված են վերև և ներքև քվարկներից։ Մյուս կողմից, երկրորդ և երրորդ սերնդի լիցքավորված մասնիկները տրոհվում են իրենց շատ կարճ կիսակյանքի ընթացքում, և նրանց հնարավոր է հայտնաբերել միայն շատ բարձր էներգիաներով սարքավորումներով։ Չեն տրոհվում նաև բոլոր սերունդների նեյտրինոները։ Տիեզերքը լցված է նրանցով, սակայն նրանք հազվադեպ են փոխազդում բարիոնային նյութի հետ։
Տրամաչափային բոզոններ
Ստանդարտ մոդելում տրամաչափային բոզոնները սահմանվում են որպես ուժակիր մասնիկներ, որոնք միջնորդ են ուժեղ, թույլ և էլեկտրամագնիսական հիմնարար փոխազդեցություններում։
Ֆիզիկայում մի մասնիկը մյուսի վրա ազդում է փոխազդեցության միջոցով։ Մակրոսկոպիկ մակարդակում էլեկտրամագնիսականությունը մասնիկներին թույլ է տալիս փոխազդել մեկը մյուսի հետ էլեկտրակամ և մագնիսական դաշտերրի միջոցով, իսկ գրավիտացիան զանգված ունեցող մասնիկներին թույլ է տալիս ձգել միմյանց՝ Այնշտայնի հարաբերականության ընդհանուր տեսության համաձայն։ Ստանդարտ մոդելն այնպիսի ուժերը բացատրում է որպես նյութը կազմող մասնիկների միջև վիրտուալ մասնիկների (ուժային միջնորդ մասնիկների) փոխանակության արդյունք։ Երբ նյութը կազմող երկու մասնիկներ այսպիսի մասնիկ են փոխանակվում, մակրոսկոպիկ մակարդակում այս երևույթը համարժեք է մի ուժի, որն ազդում է նրանց երկուսի վրա էլ, և փոխանակվող մասնիկն այսպիսով «միջնորդ» է ուժի համար։ Ֆեյնմանի դիագրամները, որոնք խոտորումների տեսության գրաֆիկական ներկայացումներ են, ներառում են այս միջնորդ մասնիկները, և մասնիկների արագացուցուցիչներով արված բարձրէներգիական ցրումների փորձերը հաստատում են տվյալները։ Սակայն խոտորումների տեսությունը չի գործում դեպքերում, ինչպես ցածր էներգիաների քվանտային քրոմոդինամիկան, կապված վիճակները և սոլիտոնները։
Ստանդարտ մոդելի բորոլ տրամաչափային բոզոնները ամբողջ սպին ունեն։ Այդ պատճառով նրանք չեն ենթարկվում Պաուլիի արգելման սկզբունքին, որը գործում է ֆերմիոնների համար։ Այսպիսով բոզոնների տարածական խտությունը (թիվը միավոր ծավալում) տեսականորեն սահմանափակված չէ։ Հիմնական բոզոնները՝
Ստանդարտ մոդելում նկարագրված մասնիկների փոխազդեցությունները պատկերված են աջում բերված գծագրում։
Հիգսի բոզոն
Հիգսի բոզոնը սկալյար տարրական մասնիկ է, որը տեսականորեն կանխատեսել են Ռոբերտ Բրոուտը, Ֆրանսուա Էնգլերը, Պետեր Հիգսը, Ժերար Գուրալնիկը, Կառլ Հագեն և Թոմ Քիբլը 1964 թվականին։ Այն ստանդարտ մոդելի առանցքային կառուցողական տարր է  ։ Հիգսի մասնիկը սպին չունի և այյ պատճառով բոզոն էր համարվում (ինչպես տրամաչափային բոզոնները, որոնց սպինը ամբողջ թիվ է)։
Հիգսի բոզոնը եզակի դեր ունի ստանդարտ մոդդելում։ Նրանով է բացատրվում մյուս տարրական մասնիկների (բացառությամբ ֆոտոնի և գլյուոնների) զանգված ունենալը։ Մասնավորապես, Հիգսի բոզոնը բացատրում է, թե ինչու ֆոտոնը զանգված չունի, մինչդեռ W և Z բոզոնները շատ ծանր են։ Տարրական մասնիկների զանգվածները և էլեկտրամագնիսականության (ֆոտոնի) և թույլ փոխազդեցության (W և Z բոզոններ) տարբերություններն էական են նյութի միկրոսկոպիկ (հետևաբար՝ նաև մակրոսկոպիկ) կառուցվածքի համար։ Էլեկտրաթույլ փոխազդեցության տեսության մեջ Հիգսի բոզոնն է առաջացնում լեպտոնների (էլեկտրոնի, մյուոնի, և տաու մասնիկի) և քվարկների զանգվածը։ Քանի որ Հիգսի բոզոնը զանգված ունի, պետք է փոխազդի ինքն իր հետ։ Քանի որ Հիգսի բոզոնը շատ ծանր է և գրեթե անմիջապես տրոհվում է առաջանալուց հետո, այն հնարավոր է նկատել միայն շատ բարձր էներգիաներով մասնիկների արագացուցիչներում։ Մեծ հադրոնային բախիչի միջոցով Հիգսի բոզոնի բնույթը և հատկությունները հետազոտելու փորձերը սկսվել են 2010 թվականի սկզբին և իրականացվել են Ֆերմիլաբի Թևաթրոնում մինչև 2011 թվականի ավարտը։. Ստանդարտ մոդելի մաթեմատիկական հետևողականությունը պահանջում է, որ տարրական մասնիկների զանգվածները ծնելու ընդունակ որևէ մեխանիզմ տեսանելի դառնա 1,4 ՏէՎ-ից բարձր էներգիաներում ։ Մեծ հադրոնային բախիչը, որը նախագծվել է 7-8 ՏէՎ էներգիայով պրոտոնային փնջերի բախման համար, կառուցվել է Հիգսի բոզոնի գոյության հարցը պարզելու նպատակով
2013 մայիսի 14-ին նախնականորեն հաստատվեց, Հիգսի բոզոնը գոյություն ունի ։
Տարրական մասնիկների քանակը
Տարրական մասնիկները և հակամասնիկների ընդհանուր թիվը 61 է
Արտաքին հղումներ
Կատեգորիա:Ստանդարտ մոդել Կատեգորիա:Ֆիզիկայի չլուծված խնդիրներ
Զանգակ (նվագարան)
Զանգակը հարվածային երաժշտական գործիք է։ Այն պատկանում է հարվածային գործիքների իդիոֆոնների ընտանիքին։ Տեսքով շատ նման է քսիլոֆոնին, սակայն դրանից տարբերվում է իր մետաղական ստեղներով։
Նկարագիր
Զանգակի ստեղծման ստույգ թվականը հայտնի չէ, բայց համարվում է, որ այն ստեղծվել է 1763-ին Պիեռ-Ժոսեֆ Լըբլանի կողմից։ Զանգակը կարող է լինել տարբեր չափերի։ Այն կազմված է խրոմատիկ հերթականությամբ դասավորված մետաղյա բարակ թիթեղներից։ Դասավորությունը նման է դաշնամուրի դասավորությանը։ Հիմնականում զանգակները ունեն 3 օկտավա։ Զանգակը նվագում են հատուկ փայտիկներով՝ փայտե կամ կաուչուկե։ Այն ունի շատ լայն օգտագործում։
Զանգակը շատ հաճախ հանդիպում է սիմֆոնիկ նվագախմբում և երաժշտությանը տալիս շատ հետաքրքիր և թևավոր տեմբր։ Առաջին անգամ այն նվագախմբում օգտագործել է Վոլֆգանգ Մոցարտն իր «Կախարդական սրինգը» օպերայում։ Զանգակը հիմնականում հանդիպում է մեծ նվագախմբերում, որտեղ կարելի է հանդիպել շատ հարվածային գործիքների։ Սիմֆոնիկ նվագախմբում զանգակը դնում են հատուկ հենակների վրա։ Բացի դասական երաժշտությունից, զանգակը կարող է նաև հանդիպել ֆոլկլորային երաժշտությունում, ինչպես նաև տարբեր ազգերի տոնակատարություններում։ Զանգակը լայն օգտագործում ունի նաև ռոք երաժշտությունում։
Տոնակատարությունների ժամանակ զանգակը հատուկ կախիչներով ամրացնում են նվագողին, որպեսզի վերջինս կարողանա այն նվագել քայլելով։
Կատեգորիա:Հարվածային երաժշտական գործիքներ
Յուշկովցի (գյուղ, Օրատովկայի շրջան)
Յուշկովցի (Юшківці), գյուղ Ուկրաինայի Վիննիցայի մարզի Օրատովկայի շրջանում։ Հիմնադրվել է 1490 թվականին։
2001 թվականի տվյալներով Յուշկովցի գյուղում բնակվում էր 553 մարդ։ Բնակավայրը զբաղեցնում է 2968 կմ² տարածք։ Բնակչության խտությունը կազմում էր 186,32 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Օրատովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1490 թվականին հիմնադրված բնակավայրեր
(3025) Հիգսոն
(3025) Հիգսոն (Higson), աստերոիդ աստերոիդների հիմնական գոտում։ Հայտնաբերվել է 1982 թվականի օգոստոսի 20-ին Կարոլին Շումեյկերի և Յուջին Շումեյկերի կողմից Պալոմարում ։
Միջին հեռավորությունը Արեգակից կազմում է 3,199238 ա. մ., առավելագույնը մոտենում է 2,9189 ա. մ. հեռավորության վրա և հեռանում 3,4795 ա. մ. ։ Արեգակի շուրջ մեկ ամբողջական պտույտ է կատարում 2090,11 երկրային օրվա ընթացքում, իր ուղեծրով շարժվելով միջինում 0,17224 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,02° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Յուջին Շումեյկերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բոլշոե Լյովինո
Բոլշոե Լյովինո (Большое Лёвино), գյուղ Ռուսաստանի Պենզայի մարզի Լունինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Պենզայի մարզի Լունինսկի շրջանի բնակավայրեր
Չորս տարերքներ (Արչիմբոլդո)
Չորս տարերքներ (l Quattro elementi), գեղանկարչական շարք` կազմված չորս նկարներից («Հող», «Ջուր», «Կրակ» և «Օդ»), ստեղծված Ջուզեպպե Արչիմբոլդոյի կողմից (Giuseppe Arcimboldo, 1527-1593) 1966 թվականին։ «Կրակ» և «Ջուր» կտավները պահվում են Վիեննայի արվեստի պատմության թանգարանում, «Հողը»` Վիեննայի Լիխտենշթեյնի հավաքածուում ։ «Օդը» կտավի բնօրինակը չի պահպանվել։ Պատճենը գտնվում է Շվեցարիայում` մասնավոր հավաքածուում ։ Դիմանկարներն արված են փայտի վրա, յուղաներկով։ Կտավներն ունեն հետևյալ չափսերը` «Կրակը»` 66,5 × 51 սմ, «Ջուրը»` 66,5 × 50,5 սմ, «Օդը»` 74,4 × 56 սմ, «Հողը»` 70 × 49 սմ։
Պատմություն
Ջուզեպպե Արչիմբոլդոն նախ և առաջ հայտնի է իր «Տարվա եղանակները» («Գարուն», «Ամառ», «Աշուն», «Ձմեռ») և «Չորս տարրեր» այլաբանական ցիկլերով, որոնք նկարիչը կայսր Մաքսիմիլիան II-ին նվիրել է 1569 թվականին։ Նկարները նախատեսված են Հաբսբուրգների կայսերական արքունիքի մեծությունը ցույց տալու և նրանց կառավարման կայունությունը հաստատելու համար ։ 16-րդ դարում դրանք բավականին նորարարական աշխատանքներ էին` հագեցած դետալներով, որոնք Արչիմբոլդոն ներդաշնակորեն միավորել է մարդկային կերպարներին։
Նկարագրություն
Արչիմբոլդոյի դիմանկարները ցույց են տալիս Գեշտալտի տեսությունը` (Gestalt) ձևի ընկալման տեսությունը։ Մարդը նախ տեսնում է մեծ ընդհանուր ձև, ապա նկատում դրա մանրամասները։ Որոշ ժամանակ դիտելիս «Ջուրը» կամ «Հողը» ընկալվում են որպես դիմանկարներ, և միայն դրանից հետո ենք մենք տեսնում ձուկ կամ կենդանիներ ։ Արչիմբոլդոն կանոնակարգում է առանձին երևույթների բազմազանությունը` տալով նրանց մարդկային ձև։ Բոլոր դիմանկարները նկարվում են պրոֆիլով և նայում են միմյանց` կազմելով միասնություն։ «Տարվա եղանակների» նման, «Չորս տարերքները» կազմված են բնական շնչավորված և անշունչ առարկաներից։ «Հողը» բաղկացած է բազմաթիվ փոխկապակցված ցամաքային կենդանիներից։ Եղջերավոր եղջերուները շրջապատում են երկրի գլուխը՝ ձևավորելով «թագ»։ Օդը հավաքվել է թռչունների անթիվ քանակից, որտեղ մեծ ուշադրություն է դարձվում կայսերական արծիվին և սիրամարգին։ «Ջուրը» ներկայացված է խառը ծովային կենդանիներով, ձկներով, խեցիներով և կարմիր կորալներով, որոնք նույնպես հիշեցնում են «թագ»։ Ծովային արարածներից ծնվում է կնոջ դիմանկար։ «Կրակը», ի տարբերություն այլ տարրերի, ստեղծվել է անշունչ առարկաներից։ Երկու կայծքար ձևավորել են քիթը և ականջը։ Այրվող անկյունները նման են կրակոտ մազերի։ Կրակի մարմինը նկարիչը հավաքել է զենքերից։ Երկգլխանի արծիվը և պարանոցի շուրջը փաթաթված շղթան` «Ոսկե բուրդ» շքանշանով` առավել վառ հիշեցնում են կայսր Մաքսիմիլիան Երկրորդի մասին ։
Եվրոպական գավաթ 1957–58
Սա այս կարգի առաջին մրցաշարն էր, որտեղ մասնակցում էին թիմեր Իռլանդիայից, Հյուսիսային Իռլանդիայից և ԳԴՀ-ից, մինչդեռ Թուրքիայի ֆուտբոլի ֆեդերացիան չկարողացավ գրանցել Բեշիկթաշ թիմը մրցաշարում մասնակցելու համար ։ Իսպանական Սևիլյա ակումբը հրավիրվեց մասնակցելու մրցաշարին, քանի որ Իսպանիայի այդ տարվա չեմպիոն Մադրիդի Ռեալը արդեն իսկ մասնակցում էր մրցաշարին նախորդ տարվա հաղթողի կարգավիճակով։ Երկու իսպանական թիմերը հանդիպեցին քառորդ-եզրափակիչում, սա այս մրցաշարի պատմության մեջ առաջին դեպքն էր, երբ նույն երկրից թիմերը խաղում էին միմյանց դեմ։
Ջոնաթան Ուայլդ
Ջոնաթան Ուայլդ (Jonathan Wild, ), 18-րդ դարի անգլիացի հայտնի հանցագործ։ Նախակերպար է հանդիսացել Հենրի Ֆիլդինգի «Ջոնաթան Ուայլդ» (1743) խաբեբայապատման համար։ Ուայլդի և Ջեկ Շեփերդի արկածները Ջոն Գեյի «Աղքատների օպերայի» համար սյուժետային հենք են հանդիսացել, հետագայում այն օգտագործել է Բերտոլդ Բրեխտը իր «Երեք գրոշանոց օպերայում»։
Եվրոպական գավաթ 1957–58
Ծանոթագրություններ
Կատեգորիա:ՈՒԵՖԱ Չեմպիոնների Լիգայի մրցաշրջաններ Կատեգորիա:1958 ֆուտբոլում Կատեգորիա:1957 ֆուտբոլում
Ջոնաթան Ուայլդ
Ծանոթագրություններ
Կատեգորիա:Անգլիացի հանցագործներ Կատեգորիա:Խարդախներ
Արևէք
Արևէք (այժմ կոչվում է՝ Ərəfsə - Արավսա), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանում։
Ծանոթագրություններ
Կատեգորիա:Ջուղայի շրջանի բնակավայրեր
Մալի Ուտրիշ
Մալի Ուտրիշ (Малый Утриш), գյուղ Ռուսաստանի Դաշնության Կրասնոդարի երկրամասի Անապայի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 51 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Կրասնոդարի երկրամասի Անապայի քաղաքային օկրուգի բնակավայրեր
Թիանմեն (լեռ)
Թիանմեն (天门山), գտնվում է Չինաստանում, Խունան նահանգի հյուսիսարևմտյան մասում, Թիանմեն լեռան Ազգային պարկում։
Լեռ կարելի է բարձրանալ ճոպանուղիով, որը կառուցել է Poma ֆրանսիական ընկերությունը։ Ճոպանուղի կարելի է նստել մոտակա Չժանցյացզե երկաթուղային կայարանից։ Թիանմենի ճոպանուղին հաճախ է նշվում զբոսաշրջային ընկերություններում «որպես աշխարհի ամենաերկար բարձրլեռնային ճոպանուղին»։ Այն բաղկացած է 98 վագոններից, նրա ընդհանուր երկարությունը7455 մետր է, վերելքի ամենազիլ անկյունը կազմում է 37°: Զբոսաշրջիկները լեռ կարող են բարձրանալ նաև ժայռերով, որտեղ որոշ վայրերում տեղադրված է «ապակե արահետ» ։ 99 ոլորաններով ճանապարհն անցնում է «Երկնային դարպասներ» քարայրի մոտով և հասնում է սարի գագաթ։ Վերելքի գագաթին է գտնվում մեծ տաճարը։ Այն հասանելի է ոտքով։ Տաճարը սկզբնապես կառուցվել է Թան դինաստիայի օրոք։ Այժմյան շենքը պահպանում է այդ դարաշրջանի ավանդական ոճը և ներառում է բուսակերների ռեստորանը։
Արտաքին հղումներ
Фотографии
Կատեգորիա:Չինաստանի լեռներ
Անատոլի Ագրանովսկի
Անատոլի Ագրանովսկի (Анатолий Абрамович Аграновский, ), խորհրդային հայտնի գրող, արձակագիր, հրապարակախոս, նկարիչ-ձևավորող և մուլտիպլիկատոր, ռետուշիչ, կինոդրամատուրգ, լրագրող և երգիչ։
Կենսագրություն
Ծնվել է խորհրդային հայտնի լրագրող և գրող Աբրամ Ագրանովսկու ընտանիքում, Խարկովում։ Լրագրող և գրող Վալերի Ագրանովսկու ավագ եղբայրն է։ 1942 թվականին ավարտել է Մոսկվայի մանկավարժական ինստիտուտի պատմական ֆակուլտետը, հրաձիգ-ռադիոհաղորդողների ուսումնարանը և Շտուրման-հրթիռակոծիչների բարձրագույն ավիացիոն ուսումնարանը։ Եղել է Հայրենական մեծ պատերազմի մասնակից։
Զորացրումից հետո աշխատել է որպես նկարիչ-մուլտիպլիկատոր, կինոօպերատոր, ռետուշիչ, նկարիչ-ձևավորող և գրել է ֆիլմերի սցենարներ։ Ավարտել է Մաքսիմ Գորկու անվան գրականության ինստիտուտին կից Գրական բարձրագույն դասընթացները։ Եղել է «Լիտերատուրնայա գազետա» թերթի աշխատակից և տպագրվել է «Զնամյա» և «Նովիյ միր» ամսագրերում։ 1961 թվականին դարձել է «Իզվեստիա» թերթի հատուկ թղթակիցը։
1970-ականներին Ագրանովսկին համարվել է «համար մեկ լրագրող»։ Վերակառուցման ժամանակաշրջանի շատ վաղ հրապարակախոսներ իրենց անվանում էին նրա աշակերտները։ Իր կյանքի ընթացքում նա գրել է ավելի քան 20 գիրք։
"Ագրանովսկին «Իզվեստիայից» ամենաաչքի ընկնող լրագրողն է։ «Անկուսակցական հրեան», «Ոսկե փետուրը» և այլ մականուններ հորինվել են Բովինի կողմից նրա համար։ Մեծ հմայքով և տարբեր տաղանդներով մարդ օժտված մարդ է` նկարում է, երգեր հորինում և երգում է կիթառով, զվարճալի պատմող է և անեկդոտիստ։ Հանգիստ և բնական, առանց շողոքորթության և կոմպլեքսի ստվերի, ինչը կարծես թե հասկանալի կլիներ նրա այստեղի կարգավիճակի համար», Անատոլի Չերնյաև։
Ագրանովսկին համարվում է Լեոնիդ Բրեժնևի եռագրության երկրորդ մասի` «Վերադարձի» հեղինակը ։ Ըստ մի վարկածի` նա հեղինակն է ամբողջ եռագրության։
ԽՍՀՄ Գրողների միության և ԽՍՀՄ ժուռնալիստների միության անդամ է։ ԽՍՀՄ ժուռնալիստների միության դափնեկիր է։
Ռուս բանաստեղծների` Դմիտրի Կեդրինի, Ալեքսանդր Մեժիրովի, Ալեքսանդր Տվարդովսկու և այլոց բանաստեղծությունների հիման վրա գրել է երաժշտություն։
Թաղված է Վվեդենսկոե գերեզմանատանը։
Օգնություն բժիշկ Ֆյոդորովին
1960 թվականին «Իզվեստիայում» առաջին ակնարկներից` «Նամակ Կազանի համալսարանից» հետո, Ագրանովսկին նամակ է ստացել բժիշկ Սվյատոսլավ Ֆյոդորովից, Չեբոկսարիից։ Վերջինս յուրահատուկ վիրահատություն` իմպլանտացիա էր արել, բյուրեղ դնելով աղջկա աչքերին և վերադարձնելով նրա տեսողությունը, որից հետո բժշկին սկսել են հալածել։ Չնայած նրան, որ լրագրողին խորհուրդ չէին տալիս խառնվել (պետք էր սպասել վիրահատության հետագա արդյունքին), Ագրանովսկին պայքարում էր Ֆյոդորովի համար` բանակցելով նախարարության հետ։ Արդյունքում բժիշկը վերադարձել է իր աշխատանքին ։
Ընտրված ստեղծագործություններ
Գրքեր
Հետևյալ ֆիլմերի սցենարի հեղինակն է.
Երգեր.
Արտաքին հղումներ
Կատեգորիա:Խորհրդային գրողներ Կատեգորիա:Խորհրդային լրագրողներ Կատեգորիա:Խորհրդային հրապարակախոսներ Կատեգորիա:Խորհրդային մուլտիպլիկատորներ Կատեգորիա:Խորհրդային սցենարիստներ Կատեգորիա:Խորհրդային նկարիչներ
Արթուր Հովհաննիսյան (բռնցքամարտիկ)
Արթուր Հովհաննիսյան (, Հայաստան), հայ բռնցքամարտիկ։ Հանդես է գալիս 49 կգ քաշային կարգում ։
Արթուր Հովհաննիսյանը 2019 թվականի Եվրոպական խաղերի չեմպիոն է       մինչև 49 կգ քաշային կարգում, բռնցքամարտի Հայաստանի հավաքականի անդամ, 2016 թվականի Ամառային օլիմպիական խաղերի մասնակից ։
Կարիերա
Ռինգ է դուրս գալիս թեթև քաշային կարգերում։ Մարզիչներ՝ Կարեն Ղազարյան, Ռուդիկ Մկրտչյան։
Բռնցքամարտի Հայաստանի հավաքականի անդամ է, Հայաստանի չեմպիոն, 2015 թվականի Ստրանջայի մրցաշարի բրոնզե մեդալակիր, 2016 թվականի Սամսունի օլիմպիական վարկանիշային մրցաշարի արծաթե մեդալակիր, միջազգային մրցաշարերի մրցանակակիր ։
Ռիո-2016-ի ուղեգիր նվաճել է Թուրքիայի Սամսուն քաղաքում կայացած վարկանիշային մրցաշարում։ Մասնակցել է Բրազիլիայի Օլիմպիական խաղերին, սակայն զիջել է իր մրցակից իսպանացի Սամուել Կարմոնին արդեն առաջին ռաունդում ։
Մինսկում կայացած Եվրոպական խաղերում կարողացել է ոսկե մեդալ նվաճել՝ վճռորոշ գոտեմարտում հաղթելով վրացի ատլետ Սահիլ Ալահվերդովին։ Դա դարձել է հայ մարզիկի առաջին խոշոր հաջողությունը սիրողական բռնցքամարտի միջազգային մրցումներում։
Արտաքին հղումներ
Կատեգորիա:Հայ բռնցքամարտիկներ Կատեգորիա:Բռնցքամարտիկներ այբբենական կարգով
Տիրամայրը մանկան հետ (քանդակ, Երևան)
«Տիրամայրը մանկան հետ» («Տիրամայր») քանդակ, գտնվում է Երևանի Մալաթիա-Սեբաստիա համայնքում՝ Մայրության զբոսայգում (Անդրանիկի պողոտային հարող մասում), տեղադրվել է 2004 թվականին։
Տվյալներ
Քանդակը կառուցված է բազալտից, բարձրությունը 3 մետր է։
Ծանոթագրություններ
Կատեգորիա:Երևանի հուշարձաններ Կատեգորիա:Սերժ Մեհրաբյանի քանդակներ
Ավագավեր
Ավագավեր, գյուղակ Արևմտյան Հայաստանում, Էրզրումի վիլայեթի Կարաքիլիսայի գավառակում ։ Գտնվում էր գետակի ափին, Կարաքիլիսա քաղաքից 17 կմ հյուսիս-արևելք։
Աշխարհագրություն
Տարածքը լեռնային էր։
Բնակչություն
Հնում եղել է հայաբնակ գյուղ։ XX դարի սկզբին ուներ 9 տուն քուրդ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
(3026) Սարաստրո
(3026) Սարաստրո (Sarastro), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 12-ին Պաուլ Վիլդի կողմից Ցիմերվալդում ։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Պաուլ Վիլդի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ադինա (երգչուհի)
Ադինա Թեմբի Նդսամսե (Adina Thembi Ndamse, ), առավել հայտնի է իր Ադինա բեմական անունով, գանացի-հարավաֆրիկացի երգչուհի, երգերի հեղինակ, դերասանուհի և երբեմն` մոդել։ 2008 թվականին նա դարձել է Stars of the Future երաժշտական ​​ռեալիթի շոուի հաղթողը ։ «Too Late» խորագրով նրա ութերորդ երաժշտական ​​սինգլն ստացել է երկու՝ «Տարվա ձայնագրություն» և «Լավագույն կին վոկալիստ» մրցանակները 2018 թվականի Vodafone Ghana Music Awards երաժշտական ​​մրցանակաբաշխության ժամանակ ։
Վաղ կյանք և երաժշտական ​​կարիերա
Ադինան սկսել է երգել, երբ դեռ երիտասարդ աղջիկ էր։ Նա ավագ դպրոցական կրթություն է ստացել Ուեսլիի աղջիկների ավագ դպրոցում, այնուհետև տեղափոխվել է Կենտրոնական համալսարան, որտեղ ստացել է Բնապահպանական և զարգացման ուսումնասիրությունների դիպլոմ։ Մեծանալով` նա միացել է Ազգային թատրոնի երգչախմբին, որտեղ պետք է ելույթ ունենար Kidafest և Fun World շոուներում ։
Նա իր տեղն է ստացել Գանայի երաժշտական ​​ասպարեզում, երբ մասնակցել է Charter House Ghana-ի կողմից կազմակերպված երաժշտական ​​ռեալիթի շոուում և, ի վերջո, դարձել դրա հաղթող ։
Ծանոթագրություններ
Կատեգորիա:Գանացի երգչուհիներ Կատեգորիա:Բեմական կեղծանուններ Կատեգորիա:Գանացի դերասանուհիներ
Տիմոֆեյ Կսենոֆոնտով
Տիմոֆեյ Իվանովիչ Կսենոֆոնտով (Тимофей Иванович Ксенофонтов, ), ռուս խորհրդային նկարիչ և գրաֆիկ, Լենինգրադի նկարիչների միության անդամ ։
Կենսագրություն
Սովորել է 1932-1938 թվականներին Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչական ֆակուլտետում։ Ավարտել է ինստիտուտը Ռուդոլֆ Ֆրենցի մարտանկարչության արվեստանոցում՝ գեղանկարչության նկարչի կոչման շնորհմամբ։ Դիպլոմային աշխատանք՝ «Առաջին հեծելազորային» նկար ։
1938 թվականից մասնակցել է ցուցահանդեսների։ Նկարել է դիմանկարներ, թեմատիկ նկարներ, բնանկարներ։ Հետպատերազմյան տարիներին նույնպես շատ է զբաղվել գրքային գրաֆիկայով, նկարազարդել է ռուսական ժողովրդական հեքիաթները, Մ. Դուդինի «Լենինգրադի մետրո» գիրքը և այլն։ Ստեղծված ստեղծագործությունների թվում են «Հոտի վերադարձը» (1964), «Ութ հերոսների սխրանքը» (1970), «Երամակ» (1974), «Ինտերնացիոնալ բրիգադի մարտիկները» (1980) և այլն։
Մահացել է 1990 թվականին Լենինգրադում։
Տ. Ի. Կսենոֆոնտովի ստեղծագործությունները գտնվում են թանգարաններում և մասնավոր հավաքածուներում Ռուսաստանում և արտասահմանում։
Արտաքին հղումներ
Կատեգորիա:Սանկտ Պետերբուրգի նկարիչների միության անդամներ Կատեգորիա:ԽՍՀՄ նկարիչների միության անդամներ Կատեգորիա:Խորհրդային նկարիչներ Կատեգորիա:20-րդ դարի ռուս նկարիչներ
Խարկովկա (գյուղ, Գլուխովի շրջան)
Խարկովկա (Харківка), գյուղ Ուկրաինայի Սումիի մարզի Գլուխովի շրջանում։
Կարոբիո դելյի Անջելի
Կարոբիո դելյի Անջելի (Carobbio degli Angeli), կոմունա Իտալիայում, Լոմբարդիա մարզի Բերգամոյի գավառում ։
Խարկովկա (գյուղ, Գլուխովի շրջան)
2001 թվականի տվյալներով Խարկովկա գյուղում բնակվում էր 56 մարդ։
Կարոբիո դելյի Անջելի
Բնակչությունը ըստ 2008 թվականի տվյալների կազմում է 4056 մարդ, խտությունը՝ 553 մարդ/կմ²։ Զբաղեցնում է 6 կմ² տարածք։ Փոստային ինդեքս՝ 24060։ Հեռախոսային կոդ՝ 035։
Խարկովկա (գյուղ, Գլուխովի շրջան)
Արտաքին հղումներ
Կատեգորիա:Ուկրաինայի Սումիի մարզի Գլուխովի շրջանի բնակավայրեր Կատեգորիա:Ուկրաինայի գյուղեր
Կարոբիո դելյի Անջելի
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Ռեդկոդուբ (գյուղ, Դվուրեչենսկի շրջան)
2001 թվականի տվյալներով Ռեդկոդուբ գյուղում բնակվում էր 497 մարդ։ Բնակավայրը զբաղեցնում է 0,726 կմ² տարածք։ Բնակչության խտությունը կազմում էր 684,57 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Դվուրեչենսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1750 թվականին հիմնադրված բնակավայրեր
Եվրոպական գավաթ 1958–59
Եվրոպական գավաթ 1958–59 Եվրոպական գավաթի չորրորդ մրցաշրջանն էր, որում հաղթեց Ռեալ Մադրիդը՝ եզրափակչում պարտության մատնելով Ռեյմսին 2–0 հաշվով ։ Եզրափակիչը տեղի ունեցավ Շտուտգարտի Մերսեդես-Բենց Արենա մարզադաշտում 1959 թ.-ի հունիսի 3-ին։
Այս մրցաշրջանում առաջին անգամ Ֆինլանդիան և Թուրքիան ուղարկեցին իրենց ազգային չեմպիոններին։ Հունական Օլիմպիակոսը առաջին անգամ մասնակցելով մրցաշարին, չմասնակցեց նրան առաջին խաղից առաջ քաղաքական պատճառաբանմամբ։
Արտաքին հղումներ
Կատեգորիա:ՈՒԵՖԱ Չեմպիոնների Լիգայի մրցաշրջաններ Կատեգորիա:1958 ֆուտբոլում Կատեգորիա:1959 ֆուտբոլում
Յաոյ
Յաոյ (やおい), մանգայի և անիմեի ժանր, որը ներկայացնում է հոմոսեքսուալ հարաբերություններ տղամարդկանց միջև։ Յաոյի թիրախային լսարանը և յաոյ մանգայի հեղինակները աղջիկներն ու կանայք են, սովորաբար հետերոսեքսուալ ։ Ճապոնիայում, որպես կանոն, օգտագործվում է Boys' Love (ボーイズラブ) կամ BL տերմինը, թեև յաոյի կերպարները բառիս բուն իմաստով տղաներ չեն, այլ՝ պատանիներ և տղամարդիկ։ Այն ստեղծագործությունները, որոնք ցույց են տալիս երկու պատանի տղաների մասնակցությամբ հոմոսեքսուալ հարաբերություններ, պատկանում են այլ ժանրի, որը կոչվում է շոտակոն ։
Չնայած նրան, որ յաոյը կենտրոնանում է կանանց լսարանի վրա, նրա երկրպագուների շրջանում կարելի է հանդիպել գեյերի, բիսեքսուալների կամ նույնիսկ հետերոսեքսուալ տղամարդկանց  ։
Քննադատություն և գնահատական
Հոմոսեքսուալ հարաբերություններին նվիրված մանգան քննադատների մեծ ուշադրությունն է ստացել հատկապես այլ լեզուներով թարգմանությունների ի հայտ գալուց հետո։ Այս ստեղծագործությունների գնահատումը եղել է բավականին խառը։ Ֆրեդերիկ Շոթդը 1983 թվականին նշել է, որ հոմոսեքսուալության գեղագիտական նկարագրությունը հայտնի է դարձել երիտասարդ աղջիկների շրջանում և եղել է սեզե մանգայում բիսեքսուալների թեմայի շարունակությունը ։ Որոշ քննադատներ նման երևույթի մեջ տեսնում էին իրենց մարմնից սեռական երևակայությունների շեղում, կանացի սեքսուալության անտեսում և դրա արդյունքում իրենց սկզբնական գենդերային դերից հրաժարում որպես ֆեմինիզմի առաջին քայլ ։ Մեկ այլ՝ ավելի բարդ տեսությունում Կազուկո Սուզուկուն յաոյը ներկայացնում է որպես կանացի արհամարհանքի և հետերոսեքսիզմի մերժման արդյունք՝ մարդկանց միջև «իդեալական սերը» սահմանելու փորձով ։
Միզուգոտին 2003 թվականին գրել է, որ յաոյը հետաքրքրում է կանանց, քանի որ հեղինակները, ընթերցողներն ու նկարազարդողները մեծամասամբ կանայք էին, ընդ որում այդ տարածքի մշակույթը շատ բանով հիշեցնում էր սիրային վեպերի երկրպագուներին ։ Ֆանտաստ գրող Մարիկո Օհարան, մասնավորապես, գրել է, որ ինքն է ստեղծել «Քիր/Սփոք» յաոյ ֆանֆիկը այն պատճառով, որ ժամանակի գրեթե ողջ պոռնոգրաֆիան ուղղված էր տղամարդկանց, իսկ յաոյը ոգեշնչում է նրա ստեղծագործական երևակայությունը, ինչպես նաև գիտական ֆանտաստիկան ։
Այլ քննադատները նշել են, որ յաոյի հիմքում ավելի արմատական են գենդերային հարցերը։ Այսպես, 1998 թվականին Սաքակիբարի Սիտամին հայտնել է, որ յաոյով տարվելը կանանց մոտ կարող է հոմոսեքսուալ սեր դրսևորել տրանսսեքսուալ տղամարդկանց նկատմամբ, ընդ որում, որպես օրինակ նա բերել էր հենց իրեն ։ Սանդրա Բարքլիի համար բիսենենների թեմատիկան խորհրդանշում էր «սեռական տարբերակումը», իսկ Ջեյմս Ուոլքերը բիսենենը բնութագրում էր որպես քվիր՝ նշելով, որ Ակիկո Միդզուգոտ մանգա քննադատի համար շոնեն այը օգնել է իրեն լեսբուհի ճանաչելու հարցում ։ Ուոլքերը նաև այն ասել է, որ յաոյն ընթերցողին ազատում է ոչ միայն պատրիարքարանից, այլև սեռական դուալիզմից։ Դրյու Պագլիպզոտին էլ հայտարարել է, որ ճապոնացի գեյերի և լեսբուհիների համար յաոյը պակաս հետաքրքրություն չի առաջացնում, քան հետերոսեքսուալ կանանց համար ։
Ծանոթագրություններ
Կատեգորիա:Ճապոներեն բառեր և արտահայտություններ Կատեգորիա:ԼԳԲՏ-ն մշակույթի և արվեստի մեջ Կատեգորիա:Մանգա
Ապրած և չապրած տարիներ
«Ապրած և չապրած տարիներ», Վարդգես Պետրոսյանի վիպակը, որը գրել է 1967-68 թվականներին ։ Հեղինակը վեպը նվիրել է եղբոր՝ Կարո Պետրոսյանի հիշատակին։
Սյուժե
Լևոնը հայտնի լրագրող է։ Փորձում է կյանքն անցկացնել սեփական սկզբունքներին հավատարիմ մնալով։ Լևոնին գործուղում են գյուղ, որպեսզի ռեպորտաժ պատրաստի ինքնասպան եղած դեռահասների՝ Հասմիկի ու Սերոբի մասին։ Լևոնը իր որոնումներում փորձում է հասնել ճշմարտությանը անգամ այնտեղ, ուր ստիպված է լինում դեմ գնալ սեփական վարք ու բարքին։ Սակայն քչերն են համարձակվում կանգնել նրա կողքին։ Լևոնը գրում է հոդվածը, սակայն քննարկման արդյունքում որոշվում է, որ նրա պատրաստած նյութը չի համապատասխանում ժամանակի գաղափարախոսությանը և պիտի ենթարկվի փոփոխությունների։ Վիպակը Լևոնի և նրան շրջապատող մարդկանց ապրած և չապրած տարիների մասին է։ Հեղինակը փորձում է ցույց տալ, որ մարդու ապրած տարիները չէ, որ պետք է ապրած համարել։ Լևոնի համադասարանցիներից միայն չորսն են գալիս նրա կազմակերպած հերթական հանդիպմանը։ Վեպը ներկայացնում է տարբեր ճակատագրեր՝ Տաթևիկին, որն աշխատում է այն դպրոցում, որում սովորում էին Հասմիկն ու Սերոբը, դպրոցի տնօրենին, Լևոնի եղբորը, որն իր մեջ սպանել էր բանաստեղծին և զբաղվում էր հաշվապահությամբ, Աշոտին՝ Լևոնի մտերիմ ընկերոջը, ընկերոջ որդուն` Արայիկին, թերթի խմբագրին, թերթի տնօրենին և ուրիշներին։
Նրանք բոլորն էլ ունեն ընտանիք, աշխատանք, ընկերներ, հոգսեր, նպատակներ, հանդիպում են ընկերների հետ, ուտում, խմում։ Սակայն հարց է. ապրու՞մ են արդյոք․
Արտաքին հղումներ
Կատեգորիա:Վիպակներ Կատեգորիա:Վարդգես Պետրոսյանի ստեղծագործություներ Կատեգորիա:1967 գրքեր Կատեգորիա:1968 գրքեր Կատեգորիա:Հայերեն գրքեր
Everyday Is Christmas
Everyday Is Christmas, ավստրալիացի երգչուհի և երգերի հեղինակ Սիայի 8-րդ ստուդիական և առաջինը սուրբծննդյան ալբոմը, թողարկվել է 2017 թվականի նոյեմբերին Atlantic Records և Monkey Puzzle լեյբլներում։ Դա նրա առաջին ալբոմն էր Atlantic-ի հետ։ Ալբոմում ներառված են օրիգինալ երգեր, որոնց համահեղինակն ու պրոդյուսերն է Գրեգ Կուրստին։ Գլխավոր սինգլը՝ Santa's Coming for Us, թողարկվել է 2017 թվականի հոկտեմբերի 30-ին, պրոմոսինգլը՝ «Snowman», նոյեմբերի 9-ին։
Ձայնագրություն և թողարկում
2017 թվականի օգոստոսի 1-ին Սիան թողարկել է իր առաջին Սուրբ ծննդյան ալբոմը։ Նա իր առաջին ալբոմը թողարկել է համագործակցելով Atlantic Records հետ, որտեղ ներկայացված օրիգինալ երգերի հեղինակը և պրոդյուսերը Գրեգ Կուրստինն է, ով աշխատել է Սիայի նախորդ ալբոմների վրա ևս։ We Are Born (2010), 1000 Forms of Fear (2014) և This Is Acting (2016) ։ Կուրստինը եղել է նաև ալբոմի պրոդյուսերը ։ Everyday Is Christmas թողարկվել է Սիայի սեփական լեյբլում Monkey Puzzle, և via Inertia Ավստրալիայում ։ Ալբոմի շապիկին Սիայի հետ համագործակցող պարուհին է՝ Մեդդի Զիգլերը ։
Ձայնագրումը տևել է 2 շաբաթ և կատարվել է 2017 թվականի մայիսին Սիայի և Կուրստինի ստիպելով «ծիծաղել ամեն օրվա վերջում» ։
Կոմպոզիցիա
Ստանդարտ տարբերակը ներառում է 10 երգեր որոնց համահեղինակներն ու պրոդյուսերներն են Սիան և Կուրստինը ։
Գովազդ
Գլխավոր սինգլը« Santa's Coming for Us», թողարկվել է հոկտեմբերի 30-ին, ալբոմը նախապես պատվիրելու հնարավորության հետ մեկտեղ ։ Երգի տեսահաոլովակը թողարկվել է նոյեմբերի 22-ին, որում նկարահանվել է Քրիստեն Բելլը, ում տանը հյուրընակալվել է սուրբ ծննդյան երեկույթը ։ Երգը հասել է 9-րդ հորիզանակին Billboard Holiday Digital Song Sales հիթ շքերթում, առաջին հորիզոնականին Adult Contemporary հիթ շքերթում , և 51-րդ հորիզոնականին Holiday Top 100 հիթ շքերթում ։ Դա զբաղելրել է 31-րդ հորիզոնականը Միացյալ Թագավորությունում և 70-րդը Շոտլանդիայում ։
«Snowman» թողարվել է նոյեմբերի 9-ին, հասել է 3-րդ հորիզոնականին Holiday Digital Song Sales հիթ շքերթում ։ Լրացուցիչ երգերը նույնպես ընդգրկվել են Holiday Digital Song Sales հիթ շքերթում, «Candy Cane Lane» զբաղեցրել է 13-րդ հորիզոնականը, իսկ «Everyday Is Christmas» հասել է 28-րդ հորիզոնականին ։ Սիան նկարը տպագրվել է Ellen (Մեդդի Զիգլերի հետ) և The Voice ամսագրերում հայտնվել է «Snowman»:
Առևտրային հաջողություն
Ալբոմը առաջին շաբաթում զբաղեցրել է 27-րդ հորիզոնականը Billboard 200, վաճառվելով 19,000 ալբոմին հավասար միավորներով, որոնցից 15,000 վաճառված ալբոմներ էին ։
Երգացանկ
Երգացանկը թարմացվել է ըստ Billboard :
Անձնակազմ
Տվյալները վերցված են Everyday Is Christmas սինգլի շապիկից:
Ծանոթագրություններ
Կատեգորիա:Սիայի ալբոմներ Կատեգորիա:2017 ալբոմներ Կատեգորիա:2017 երգեր
Պորտուգալիայի ֆուտբոլի ֆեդերացիա
Պորտուգալիայի ֆուտբոլի ֆեդերացիա (Federação Portuguesa de Futebol) — պորտուգալական ֆուտբոլային պետական մարմին։ Շտաբը գտնվում է Լիսաբոն քաղաքում։ Ֆեդերացիան կազմակերպում է երկրի հիմնական կանանց և տղամարդկանց ֆուտբոլային մրցաշարերը, ինչպես նաև համակարգում է տղամարկանց, կանանց և երիտասարդական հավաքականներին։ Այն հիմնադրվել է 1914 թվականին։
Արգենտինայի ֆուտբոլի ֆեդերացիա
Արգենտինայի ֆուտբոլի ֆեդերացիա (Afano al Fútbol Argentino), արգենտինական ֆուտբոլային կազմակերպություն։ Կազմակերպում և պատասխանատու է Արգենտինայի ֆուտբոլի առաջնության և երկրի հավաքականի համար։ Կենտրոնը գտնվում է Բուենոս Այրես քաղաքում։
Պատմություն
Արգենտինայի ֆուտբոլի ֆեդերացիան ստեղծվել է 1893 թվականի փետրվարի 21-ին Բուենոս Այրեսում Ալեքսանդր Վաթսոն Հաթոնի կողմից, ով համարվում է արգենտինական ֆուտբոլի «հայրը» ։ Արգենտինայի ֆեդերացիան Հարավային Ամերիկայում ամենահինն է։ 1906 թվականին Ֆլորենսիո Մարտինես դե Օսը դարձավ ֆեդերացիայի առաջին նախագահը ։
1912 թվականին Բուենոս Այրեսում գտնվող Gimnasia y Esgrima-ի նախագահ Ռիկարդո Ալդաոն խզեց կապերը ֆեդերացիայի հետ և հիմնեց իր սեփական լիգան՝ Արգենտինայի ֆուտբոլի ֆեդերացիան, որը զուգահեռ առաջնություն էր կազմակերպում։ Լիգան գործեց մինչև 1914 թվականը, այնուհետև 1915 թվականի մրցաշրջանում միավորվեց մյուս ֆեդերացիայի հետ։
Երկրորդ լիգան կազմավորվեց 1919 թվականին և կոչվեց Asociacion Amateurs de Football, որը կազմակերպում էր իր սեփական առաջնությունները մինչև 1926 թվականը, երբ միավորվեց պաշտոնական ֆեդերացիայի հետ։ Լիգայում էին հանդես գալիս մի շարք խոստումնալից թիմեր, որոնցից էին River Plate, Racing, Independiente և San Lorenzo, բացի Բոկա Խունիորսից, որը մնաց պաշտոնական ֆեդերացիայում։
Երբ 2 լիգաները 1927 թվականին միավորվեցին, ֆեդերացիան կրկին անվանվեց Asociación Amateur Argentina de Football մինչև 1931 թվականին սպորտի մասնագիտականացումը, երբ այն դարձավ Արգենտինայի ֆուտբոլի լիգա։ Վերջերս ստեղծված պրոֆեսիոնալ առաջնության առաջին խաղաշրջանը մեկնարկեց 1931 թվականի մայիսի 31-ին ։
Չնայած այն հանգամանքին, որ ֆուտբոլը պրոֆեսիոնալ մարզաձև դարձավ Արգենտինայում, որոշ ակումբներ մնացին սիրողական և այսպիսով հիմնվեց նոր լիգա՝ Asociación de Football Amateur y Profesionales, որը զուգահեռ մրցաշրջան կազմակերպեց մինչև 1934 թվականը մինչև վերջինս 1934 թվականի նոյեմբերի 3-ին միացավ LAF-ի հետ՝ կազմելով Asociación del Football Argentino-ն, որն էլ գործում է մինչ օրս ։
Մնա
«Մնա»-ն (Stay) 2005 թ. ամերիկյան ֆիլմ է՝ միստիկա, դրամա, թրիլլեր ժանրերում։ Ֆիլմը ներկայացվել է Ռիո դե Ժանեյրոյի միջազգային կինոփառատոնին 2005 թ. սեպտեմբերի 24-ին։ Ֆիլմի դեպքերը տեղի են ունենում Նյու Յորքում` հոգեբանի (Էվան ՄքԳրեգոր) և այցելուի (Ռայան Գոսլինգ) մասին, ով հակված է երեք օրում գործել ինքնասպանություն։ Հոգեբանն ամեն կերպ փորձում է թույլ չտալ սպանությունը, իսկ հիվանդի ընկերներին ու հարազատներին այցելություններն աստիճանաբար կտրում են նրա իրականության զգացումն աշխարհից։
Շուրջ 50 000 000 դոլար բյուջեով ֆիլմը ֆինանսական ձախողում է տարել` հավաքելով մոտ 8.4 միլիոն դոլար։
Կատեգորիա:Ամերիկյան դրամա ֆիլմեր Կատեգորիա:2005 ֆիլմեր Կատեգորիա:Անգլերեն ֆիլմեր Կատեգորիա:Մարկ Ֆորսթերի ֆիլմեր Կատեգորիա:Ամերիկյան թրիլեր ֆիլմեր Կատեգորիա:20th Century Fox ֆիլմեր Կատեգորիա:Ամերիկյան ֆիլմեր
Բոլշոե Կարասյովո
Բոլշոե Կարասյովո (Большое Карасёво), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 41 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1774 թվականին հիմնադրված բնակավայրեր Կատեգորիա:Ռուսաստանի Մոսկվայի մարզի Կոլոմենսկի շրջանի բնակավայրեր
Ժամեր (ֆիլմ, 2002)
Մրցանակներ
Ֆիլմն ստացել է հետևյալ պարգևները.
Արտաքին հղումներ
Կատեգորիա:2002 ֆիլմեր Կատեգորիա:Սթիվեն Դոլդրիի ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Բրիտանական դրամա ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Paramount Pictures ֆիլմեր Կատեգորիա:Ամերիկյան ֆիլմեր Կատեգորիա:Բրիտանական ֆիլմեր Կատեգորիա:Ամերիկյան վեպերի էկրանավորումներ Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:2000-ականների դրամա ֆիլմեր Կատեգորիա:Ֆեմինիստական ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Pinewood Studios-ում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում Կատեգորիա:Ամերիկյան ԼԳԲՏ ֆիլմեր Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:ԼԳԲՏ ֆիլմեր Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:Ֆիլմեր, որոնց գործողությունները տեղի են ունենում 1920-ականներին Կատեգորիա:Բրիտանական ռոմանտիկ ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Բրիտանական կենսագրական ֆիլմեր Կատեգորիա:Ամերիկյան կենսագրական ֆիլմեր Կատեգորիա:Ամերիկյան պատմական ֆիլմեր Կատեգորիա:Բրիտանական պատմական ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Ինքնասպանության մասին ֆիլմեր
Արազին
Արազին (Ərəzin), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանում։ Տեղակայված է Կզնուտ գյուղից 3-4 կմ արևելք ։
Պատմություն
19-րդ դարի կեսերից մուսուլմանական տարբեր ցեղերի բնակվելու պատճառով 1860-ական թվականներին հայ բնակչությունը թույլտվություն ստանալով հին գյուղից՝ տեղափոխվում է 1 կմ հյուսիս-արևմուտք և հիմնում Հայկական թաղ։ Վերջին հայ ընտանիքները տեղափոխվել են 1960-ական թվականներին ։
Հուշարձաններ
Գյուղի հուշարձաններից գրեթե ոչինչ չի պահպանվել։ 19-րդ դարում ունեցել է 8 ջրաղաց, եկեղեցի և այլ հուշարձաններ, որոնցից միայն աննշան հետքեր են մնացել ։
Արազինի եկեղեցին՝ Սուրբ Պողոս-Պետրոս եկեղեցին, փոքր ծավալով և անշուք հուշարձան է եղել ։
Մալի Պոլոմ (գյուղ, Ունինսկի շրջան)
Մալի Պոլոմ (Малый Полом), գյուղ Ռուսաստանի Կիրովի մարզի Ունինսկի շրջանի կազմում։
Բնակչությունը վերջին գրանցված տվյալներով կազմում էր 297 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կիրովի մարզի Ունինսկի շրջանի բնակավայրեր
Սեն Մարտեն դը Բրոմ
Սեն Մարտեն դը Բրոմ (Saint-Martin-de-Brômes, Sant Martin de Bromes), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Վալանսոլ կանտոնի կազմի մեջ։ Համայնքի շրջանը՝ Դին լե Բեն։
Համայնքի INSEE կոդ՝ 04189։
Տնտեսություն
2007 թվականի տվյալներով 308 աշխատունակ տարիքի մարդկանցից (15-64 տարեկան) 208-ը տնտեսապես ակտիվ էին, 100-ը անգործ (ակտիվության ցուցանիշը 67,5 %, 1999 թվականին եղել է՝ 71,5 %)։ 208 աշխատունակ բնակիչներից 172-ը աշխատում էին (95 տղամարդ և 77 կին), անաշխատանք էին 36-ը (14 տղամարդ և 22 կին)։ 100 անգործ մարդկանցից 13-ը աշակերտներ կամ ուսանողներ են, 60-ը թոշակառու, 27-ը չէին աշխատում այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Էշբուր
Էշբուր (Eschbourg), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2014 թվականի դրությամբ կազմում է 494 մարդ, բնակչության խտությունը` 35.16 մարդ/կմ²։ Բնակավայրը զբաղեցնում է 14.05 կմ² տարածք։
Աշխարհագրություն
Գտնվում է Փարիզ քաղաքից 370 կմ արևելք, Ստրասբուրգ քաղաքից` 45 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 300 աշխատունակ (15-64 տարեկան) բնակիչ, որոնցից ակտիվ էին 222-ը, իսկ ոչ ակտիվները` 78։ Ակտիվության ցուցանիշը կազմում է 74,0 %։ 222 աշխատունակ մարդկանցից աշխատել է 201 անձ (115 տղամարդ և 86 կին)։ Գործազուրկ են եղել 21 անձ (13 տղամարդ և 8 կին)։ 78 անաշխատունակներից 21-ը եղել են աշակերտներ կամ ուսանողներ, 30-ը` թոշակառուներ, իսկ 27-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Անհայտ զինվորի հուշարձան (Տիրանա)
«Անհայտ զինվորի հուշարձան» (Ushtari i panjohur)՝ հուշարձան ի հիշատակ Երկրորդ համաշխարհային պատերազմի ժամանակ իտալացի զավթիչների դեմ պայքարում զոհված զինվորների։ Տեղակայված է Տիրանայի կենտրոնում՝ Ալբանիայի խորհրդարանի մոտ, Կապլան Փաշայի գերեզմանի հարևանությամբ։
Հուշարձանը տեղադրել են Ալբանիայի կոմունիստները։ Հուշարձանը իրենից ներկայացնում է բռունցքը և զենքը դեպի վեր պայքարի մարտնչող զինվորին ։
Ծանոթագրություններ
Կատեգորիա:Ալբանիայի հուշարձաններ Կատեգորիա:Տիրանա Կատեգորիա:Ալբանիայի մշակույթ Կատեգորիա:Երկրորդ համաշխարհային պատերազմի հուշարձաններ
Սոնովկա
Սոնովկա (Сонівка), գյուղ Ուկրաինայի Խարկովի մարզի Դվուրեչենսկի շրջանում։